Dagmāra Beitnere-Le Galla

Dagmāra Beitnere-Le Galla (dzimusi Dagmāra Zagorska  Ventspilī) ir latviešu kultūras socioloģe, augstskolas pasniedzēja un politiķe. Pārstāv Jauno konservatīvo partiju, ir tās valdes priekšsēdētāja. Bijusi 13. Saeimas deputāte un Saeimas priekšsēdētājas biedre. Pirms ievēlēšanas Saeimā bija Jūrmalas domes deputāte.

 Izglītība un zinātniskā darbība 
Ieguvusi izglītību Ventspils 1. vidusskolā. 1980. gadā ieguvusi maģistra grādu vēsturē Latvijas Valsts universitātē. Kļuvusi par LVU Filozofijas vēstures un vēsturiskā materiālisma katedras pasniedzēju, bijusi šīs katedras aspirante, izstrādājusi pētījumu "Ateisms un mūsdienu ideoloģiskā cīņa"."Ateisma propagandas nedēļā", 1984, 20. novembris 

Atmodas laika sākumā strādājusi PSRS Zinību biedrībā kā lektore ideoloģiskajam aktīvam par reliģisko svētku un rituālu izcelšanosLeja, M. «Ideoloģiskā aktīva skolā», Padomju Dzimtene (Kuldīga), 1986, 20. novembris un jauniešu ateistiskās audzināšanas problēmām.Lapiņš, J. «Kārtējā mācību diena», Komunisma Rīts (Tukums), 1986, 25. janvāris 1990. gadā Dagmāra Beitnere par šo savu karjeras periodu stāstīja: "...Trīs gadus LU lasīju lekcijas tādā kursā, ko oficiāli sauca par zinātnisko ateismu, bet ko lekcijās centos interpretēt kā reliģijas un brīvdomības vēsturi."Bolšaitis, Pēteris, Massachusetts Institute of Technology, Cambridge, MA. «LAMZA sadarbības programma ar mācībspēkiem, zinātnieku un dažādu profesiju speciālistiem Latvijā», Laiks, 1990, 27. jūnijs

1992. gadā pievērsusies Ernesta Brastiņa izpētei un dievturībai, apgalvojot, ka "iepazīstoties ar latvisko dievestību jutusies kā mājās atgriezusies, jo iepriekš izdzīvojusi, izslimojusi visas citas".Šiliņš, Jānis. «Latviešu tautiskā mantojuma skolotāju saiets», Labietis, 1993, 1. janvāris

Latvijas Universitātē ieguvusi doktora grādu socioloģijā 2003. gadā. Bijusi Latvijas Mūzikas akadēmijas prorektore.«Lasījumi opermākslas vēstures četrsimtgadei», Latvija Amerikā, 2007, 3. marts Arī pēc ievēlēšanas parlamentā turpināja darbu kā Latvijas Universitātes Filozofijas un socioloģijas institūta vadošā pētniece.

 Politiskā darbība 

20. gadsimta septiņdesmitajos gados, darbojoties komjaunatnē, vairākus gadus bijusi internacionālā draudzības kluba «Sārtā neļķe» prezidente.«Hanojas pionieru kaklauts», Pionieris, 1972, 18. janvāris«Republikas skolu internacionālās draudzības klubu laureātu I salidojums Ventspilī», Pionieris, 1972, 26. decembrisVaivade, S. "Kā sauli dzintars glabā", Padomju Venta, 1972, 26. decembris

1994. gadā kandidējusi Jūrmalas domes vēlēšanās no Gvido Harija Volbruga vadītā Latvijas Kristīgo demokrātu savienības saraksta, nav tikusi ievēlēta.

2017. gadā ievēlēta Jūrmalas domē no partijas "Tev, Jūrmalai" un Jaunās konservatīvās partijas apvienotā saraksta. Tur viņa strādāja Finanšu, Sociālo, veselības un integrācijas jautājumu un Tūrisma un kūrortoloģijas komitejā.

2018. gada rudenī ievēlēta 13. Saeimā no Jaunās konservatīvās partijas. Pirmajā Saeimas sēdē kandidēja uz Saiemas priekšsēdētajas amatu, taču piekāpās Inārai Mūrniecei. D. Beitnere-Le Galla toties tika ievēlēta Saeimas priekšsēdētājas biedra amatā, pārspēdama Gundaru Daudzi.

2024. gada rudenī D. Beitnere-Le Galla tika ievēlēta par Jaunās konservatīvās partijas valdes priekšsēdētāju, stājoties Gata Eglīša vietā.

 Privātā dzīve 
Precējusies ar franču inženieri Ervē Le Gallu, ir divas meitas. Ar vīru dzīvo Jūrmalā.

 Atsauces 

 Ārējās saites 

 CVK profils

Kategorija:1955. gadā dzimušie
Kategorija:Ventspilī dzimušie
Kategorija:Jaunās konservatīvās partijas politiķi
Kategorija:13. Saeimas deputāti
Kategorija:Jūrmalas domes deputāti
Kategorija:Latvijas sociologi
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Latvijas Mūzikas akadēmijas darbinieki